《酬陆员外歙州许员外郢州二使君》
唐代·武元衡

吴洲云海接，楚驿梦林长。符节分忧重，鹓鸿去路翔。

艳歌愁翠黛，宝瑟韵清商。洲草遥池合，春风晓旆张。

晋臣多乐广，汉主识冯唐。不作经年别，离魂亦未伤。

作者简介：武元衡（758―815），唐代诗人、政治家，字伯苍。缑氏（今河南偃师东南）人。武则天曾侄孙。建中四年，登进士第，累辟使府，至监察御史，后改华原县令。德宗知其才，召授比部员外郎。岁内，三迁至右司郎中，寻擢御史中丞。顺宗立，罢为右庶子。宪宗即位，复前官，进户部侍郎。元和二年，拜门下侍郎平章事，寻出为剑南节度使。元和八年，征还秉政，早朝被平卢节度使李师道遣刺客刺死。赠司徒，谥忠愍。《临淮集》十卷，今编诗二卷。